


Z A P I S N I K
24.  sjednice Vijeća Gradske četvrti Donja Dubrava,
održane 14. lipnja 2023.
u dvorani „AB“ Područnog ureda gradske uprave Dubrava, Dubrava 49,
s početkom u 16,00 sati

Nazočni članovi Vijeća: Trpimir Majcan, Petar Atanasoski, , Igor Božić, Mira Božić, Mladen Cetinja, Ivan Forgač, Adriano Friganović, Nikola Horvatić, Ankica Penava Pejčinović, Hrvoje Tomić i Ivan Totić.
Nenazočni članovi Vijeća: Darijen Belec, Tomislav Ivanek, Alin Kavur i Antun Bošnjaković (ispričali se).
Nazočni članovi VMO: Mario Kolar  – predsjednik VMO Čulinec.
Nazočni djelatnici Službe za MS, civilnu zaštitu i sigurnost: 
Marija Nakić – voditeljica Područnog odsjeka Donja Dubrava, Marijana Lepur – viša stručna suradnica za rad tijela mjesne samouprave  i Silvestar Smrekar - stručni referenti za rad tijela mjesne samouprave. 
Predsjednik utvrđuje da je na sjednici nazočno 11 članova Vijeća te ono može pravovaljano odlučivati. Otvara 24. sjednicu Vijeća Gradske četvrti Donja Dubrava. 
Pita članove Vijeća imaju li primjedbi na zapisnik 23. sjednice. Primjedbi nije bilo te predsjednik nakon provedenog glasovanja utvrđuje da je zapisnik 23. sjednice jednoglasno prihvaćen.
Potom predlaže dopunu dnevnog reda točkom 5. „Donošenje zaključka o Prijedlogu odluke o zaštiti građevina od grafita, a predložen prijedlog dopune dnevnog reda s materijalima dostavljen je elektronskim putem prije sjednice.
Pita članove Vijeća imaju li još kakvih prijedloga dopune dnevnog reda. Kako drugih prijedloga za dopunu nije bilo, nakon provedenog glasovanja utvrđuje da su prijedlozi točkom 5. jednoglasno prihvaćeni, a zatim je, također  jednoglasno  usvojen


D N E V N I   R E D:


1. Prijedlog zaključka o prijedlogu izmjene programa održavanja komunalne infrastrukture na području Gradske četvrti Donja Dubrava u 2023. 
– predlagatelj: predsjednik Vijeća 
2. Donošenje zaključka o prijedlogu godišnjeg izvještaja o izvršenju  Proračuna grada Zagreba za 2022. s izvješćima o izvršenju programa 
predlagatelj: predsjednik Vijeća  
      3.    Donošenje zaključka o prijedlogu odluke o proširenju djelatnosti Doma zdravlja Zagreb
             - Istok
 - predlagatelj: predsjednik Vijeća   
      4. Donošenje zaključka o prijedlogu zaključka o prihvaćanju sklapanja Sporazuma o  partnerstvu za provedbu projekta ( PARTNERSHIP ARGEEMENT) CE0100253 – CoFarm4Cities 
           – donošenje zaključka - predlagatelj: predsjednik Vijeća 
      5.   Donošenje zaključka o prijedlogu odluke o zaštiti građevina od grafita
           – donošenje zaključka - predlagatelj: predsjednik Vijeća 
      6.  Pitanja, prijedlozi i obavijesti



Ad 1 - Prijedlog zaključka o prijedlogu izmjene programa održavanja komunalne infrastrukture na području Gradske četvrti Donja Dubrava u 2023. 
– predlagatelj: predsjednik Vijeća 

Predsjednik pojašnjava Prijedlog te dodaje da se ovom Izmjenom ukupno planirana sredstva za financiranje programa održavanja za obavljanje komunalnih djelatnosti povećavaju za cca. 500.000 eura za Gradsku četvrt Donja Dubrava. Dodaje da su se   navedena povećanje sredstava   dogodila uslijed poremećaja na globalnom tržištu, povećanja cijena energije, sirovina te osnovnih materijala te je slijedom navedenoga  potrebno osigurati dodatna sredstva za realizaciju važećeg programa održavanja za 2023. 

Bez rasprave/Vijeće jednoglasno donosi

Z A K LJ U Č A K
o Prijedlogu izmjene programa održavanja komunalne infrastrukture 
Gradske četvrti Donja Dubrava u 2023.


1. Vijeće Gradske četvrti ​Donja Dubrava razmotrilo je i utvrdilo Prijedlog izmjene programa održavanja komunalne infrastrukture Gradske četvrti Donja Dubrava u 2023., što ga je izradio Gradski ured za mjesnu samoupravu, civilnu zaštitu i sigurnost.

2. Vijeće predlaže Gradskoj skupštini Grada Zagreba da razmotri Prijedlog i donese Izmjene programa, u predloženom tekstu.

3. Ovaj Zaključak dostavlja se Gradskom uredu za mjesnu samoupravu, civilnu zaštitu i sigurnost na danje postupanje.



Ad 2 - Donošenje zaključka o prijedlogu godišnjeg izvještaja o izvršenju  Proračuna grada Zagreba za 2022. s izvješćima o izvršenju programa 
predlagatelj: predsjednik Vijeća  
Predsjednik pojašnjava točku dnevno reda te navodi da je prema navedenom prijedlogu godišnjeg izvještaju o izvršenju Proračuna grada Zagreba realizacija planova komunalnih aktivnosti oko 56% za Grad Zagreb. Daje riječ g. N. Horvatiću obzirom je bio prisutan na zadnjoj koordinaciji predsjednika vijeća gradskih četvrti s gradonačelnikom Grada Zagreba. 
N. Horvatić obavještava prisutne da je na Koordinaciji obećano da će  razliku  povećanja cijena radova  za realizaciju planova komunalnih aktivnosti u odnosu na onaj iz siječnja ove godine  financirati  iz Proračuna Grada Zagreba te  će  sve gradske četvrti dobiti  određeni povećani  iznos sredstava, a konkretno  GČ Donja Dubrava cca 319. 000 eura neutrošenih sredstava iz prošle godine, a kako bi se anuliralo povećanja cijena Podružnica Zagrebačkog holdinga i prijenos ugovorenih, a nerealiziranih sredstava Plana iz 2022. godine.  Dodaje da je na istoj rečeno da će se  tijekom ove godine realizirati  akcije  iz plana  koje će  imati veću vjerojatnost realizacije, a  ovisno o raspoloživim kapacitetima podružnica Holdinga. Dodaje da je uputno da se  što žurnije  kontaktira pomoćnike  Gradskog ureda za obnovu, prostorno uređenje, graditeljstvo, komunalne poslove i promet  da se u suradnji s istima utvrdi što od nam je prioritetno od nerealiziranih akcija iz PKA s navedenim iznosom sredstava, a prije izmjena  Proračuna. Obavještava da Grad planira postavljanje oko  520 prometnih kamera   (fiksnih i pokretnih),  te imamo mogućnost tražiti kameru npr. na Vinodolskoj ulici., a isto tako dodaje da  Grad financira sadnju 30 000 stabala. 
Predsjednik odgovara da je svakodnevno u kontaktu s nadležnima uredima kao i podružnicama  Zagrebačkog holdinga, ali nažalost bez rezultata. 
I.Totć kaže da se s ovim načinom rada akcije iz plana  neće u potpunosti realizirati te da je ovo Vijeće donijelo Plan komunalne aktivnosti te nema potrebe dodatno pojašnjavati što nam je prioritetno, važno je  realizirati sve akcije iz Plana.   
U daljnjoj raspravi sudjeluju: M. Božić, Ankica Penava Pejčinović i Ivan Forgač. 
Po završetku rasprave predsjednik daje na glasovanje  Prijedlog godišnjeg izvještaja o izvršenju  Proračuna grada Zagreba za 2022. s izvješćima o izvršenju programa 
Nakon provedenog glasovanja utvrđuje da uz 3 glasa „za“ 4 glasa „protiv“ i 2 „suzdržanih“ zaključak nije donesen.


16.20 sati
 M. Cetinja i A. Friganović napustili dvoranu
16.25.sati
U dvoranu ušao H. Tomić


Ad 3 - Donošenje zaključka o prijedlogu odluke o proširenju djelatnosti Doma zdravlja 
Zagreb - Istok
 - predlagatelj: predsjednik 
Predsjednik otvara raspravu o Prijedlogu zaključka uz pojašnjenje da se ovdje radi samo o proširenju djelatnosti Doma zdravlja Zagreb-istok u primarnoj zdravstvenoj zaštiti i dispanzerskoj djelatnosti.  Otvara raspravu.

Bez rasprave/Vijeće jednoglasno donosi


Z A K L J U Č A K
o davanju mišljenja o Prijedlogu odluke o proširenju djelatnosti 
Doma zdravlja Zagreb -istok

1. Vijeće Gradske četvrti Donja Dubrava razmotrilo je Prijedlog odluke  o proširenju djelatnosti Doma zdravlja Zagreb - istok te na isti nema primjedbi ni prijedloga.

1. Ovaj će zaključak biti upućen Stručnoj službi Gradske uprave.




Ad 4 - Donošenje zaključka o prijedlogu zaključka o prihvaćanju sklapanja Sporazum o  partnerstvu za provedbu projekta ( PARTNERSHIP ARGEEMENT) CE0100253 – CoFarm4Cities 
           – donošenje zaključka - predlagatelj: predsjednik Vijeća 
Predsjednik obrazlaže  Prijedlog zaključka u smislu članka 86. Statuta Grada Zagreba te kaže da je cilj projektnog prijedloga „ComFarming4Cities“ potaknuti prijedlog urbanih poljoprivrednih modela za proizvodnju zdrave hrane te recikliranje poljoprivrednih proizvoda te da će Grad Zagreb biti jedan od pilot gradova u projektu. Otvara raspravu.

Bez rasprave/Vijeće jednoglasno donosi.

Z A K L J U Č A K
o davanju mišljenja o Prijedlogu Prijedlog zaključka o prihvaćanju sklapanja Sporazuma o partnerstvu za provedbu Projekta 
(PARTNERSHIP AGREEMENT) CEO100253 –CoFarm4Cities


1. Vijeće Gradske četvrti Donja Dubrava razmotrilo je Prijedlog zaključka o prihvaćanju sklapanja Sporazuma o partnerstvu za provedbu Projekta (PARTNERSHIP AGREEMENT) CEO100253 – CoFarm4Cities, te na isti nema primjedbi ni prijedloga.

1. Ovaj će zaključak biti upućen Stručnoj službi Gradske uprave.


Ad 5 - Donošenje zaključka o prijedlogu odluke o zaštiti građevina od grafita
 – donošenje zaključka - predlagatelj: predsjednik Vijeća 
Predsjednik pojašnjava Prijedlog odluke te pohvaljuje Grad  obzirom bi prema prijedlogu Odluke financirao  u 100% iznosu uklanjanje grafita te nanošenje zaštitnog premaza na svim vanjskim dijelovima građevina te sufinancirao nabavu kamera i tehničkog uređaja za video nadzor pročelja.  Otvara raspravu.

Bez rasprave/Vijeće jednoglasno donosi

Z A K L J U Č A K
o davanju mišljenja o Prijedlogu odluke o zaštiti građevina od grafita

1. Vijeće Gradske četvrti Donja Dubrava razmotrilo je Prijedlog odluke o zaštiti građevina od grafita te na isti nema primjedbi ni prijedloga.

1. Ovaj će zaključak biti upućen Stručnoj službi Gradske uprave.


Ad 6 - Pitanja, prijedlozi i obavijesti
Predsjednik daje članovim Vijeća obavijesti o zaprimljenim očitovanjima na zaključke prethodnih sjednica i vijećnička pitanja te ih informira o Rješenju Gradskog ureda za obnovu, izgradnju, prostorno uređenje, graditeljstvo komunalne poslove i promet kojim se odobrava skraćenje trase tramvajskih linija broj 5 i 7 te promjeni voznog reda 11.
Predsjednik obavještava članove da će se iduća sjednica Vijeća kao i Koordinacija s predsjednicima Vijeća održati 5. srpnja 2023.  Napominje da bi se na idućoj sjednici trebalo  raspravljali o prijedlozima prioriteta  komunalne infrastrukture za Plan komunalne aktivnost za 2024. pa je važno da mjesni odbori donesu svoje prioritete komunalne infrastrukture prije održavanja sjednice VGČ.
I. Forgač kaže  da je putem maila proslijedio proširena vijećnička pitanja prema Područnom odsjeku Donja Dubrava.
M. Nakić odgovara da smo zaprimili pitanja te ih sukladno navedenoj tematici proslijedili na nadležne urede. 
I. Božić postavlja pitanje: Zašto nije orezano granje koje zaklanja javnu rasvjetu na lokaciji III. Resnički gaj (kod podvožnjaka).
Budući da više nije bilo pitanja i prijedloga, predsjednik zaključuje sjednicu u 18,05 sati. 



KLASA: 024-08/23-002/168			
URBROJ: 251-13-11-4/005-23-2
Zagreb, 14. lipnja 2023.


Zapisnik sastavila:
Marijana Lepur,
Viša stručna suradnica za rad
 tijela mjesne samouprave


Predsjednik
Vijeća Gradske četvrti
  Donja Dubrava
[bookmark: _GoBack]                                                                                                  Trpimir Majcan, prof.,v.r.

